Diari Oficial de la Generalitat Valenciana


Sumari del DOGV 9467, del 10-11-2022 (2022/10032)

RESOLUCIÓ de 25 d'octubre de 2022, de la sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual s'autoritza la reobertura de les línies de subvenció S8270000 i S1727000 del capítol IV del programa 43333, Emergència residencial i funció social, i la seua dotació mitjançant transferència de crèdit des de la línia de subvenció S8286000, totes aquestes del capítol IV, programa pressupostari 43204, Emergència residencial i funció social, del vigent pressupost de despeses. Expedient número 14.017/22.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10408


Data del document
:   25-10-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 25 d'octubre de 2022, de la sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual s'autoritza la reobertura de les línies de subvenció S8270000 i S1727000 del capítol IV del programa 43587, Emergència residencial i funció social, i la seua dotació mitjançant transferència de crèdit des de la línia de subvenció S8286000, totes aquestes del capítol IV, programa pressupostari 43808, Emergència residencial i funció social, del vigent pressupost de despeses. Expedient número 14.017/22. [2022/10573]  
  
Antecedents de fet  
  
Primer. Amb data 12 d'abril de 2019, es publica l'Ordre 2/2019, de 9 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió directa d'ajudes per raons de caràcter públic, social i humanitari a persones i unitats de convivència en situació d'emergència residencial, finalitzant el termini per a la sol·licitud d'aquestes ajudes el 31 d'octubre de 2019, amb un total de 1.354 sol·licituds presentades.  
  
Aquestes ajudes es van gestionar a través de la línia de subvenció S8270000, «Llei per la funció social de l'habitatge: emergències residencials», de l'aplicació pressupostària 76.33.32.31805.2., i es va procedir a la tramitació dels segons pagaments d'aquestes en dates pròximes al tancament de l'exercici pressupostari 2020.  
Segon. Amb data 09.10.2019 es publica el Decret 201/2019, de 4 d'octubre, del Consell, d'aprovació de les bases reguladores i del procediment de concessió directa d'ajudes urgents al lloguer d'habitatge a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents ocorregut en la Comunitat Valenciana entre l'11 i el 14 de setembre de 2019.  
  
Mitjançant la Resolució del conseller d'Hisenda i Model Econòmic, de data 28 d'octubre de 2019, s'habilita la línia pressupostària de subvenció S1727000, en el programa pressupostari 431.10 per a atendre les ajudes urgents derivades del Decret 201/2019 per import de 500.000 euros, distribuint el crèdit en les anualitats corresponents a 2019 i 2020, per import de 250.000 euros respectivament.  
Tercer. Derivades de l'aplicació de l'Ordre 2/2019, de 9 d'abril, i del Decret 201/2019, actualment existeixen obligacions pendents d'atendre per import estimat de 106.320 i 50.000 euros respectivament.  
  
Quart. Atés que en els pressupostos de la Generalitat per a l'exercici 2022 no estan incloses les línies de subvenció S8270000 i S1727000, i tenint en compte que existeix crèdit disponible i suficient en la línia S8286, «Pla estatal d'habitatge 2018-2021», del programa pressupostari 431.40, Emergència residencial i funció social, capítol IV, es proposa la reobertura de les línies pressupostàries S8270000 i S1727000, i la seua dotació de crèdit per import de 106.320 i 50.000 euros respectivament, mitjançant una minoració de crèdit de la línia S8286000 per import de 156.320 euros, del capítol IV, programa pressupostari 431.40, per a atendre els compromisos de pagament pendents indicats en l'antecedent tercer.  
  
Fonaments de dret  
  
Primer. Vista la proposta de modificació pressupostària, de data 14 d'octubre de 2022, de la Direcció General d'Emergència Residencial i Funció Social, de reobertura de les línies S8270000 i S1727000.  
  
Segon. Atesa la normativa d'aplicació, i en particular:  
- Llei 1/2015, de 6 de febrer, d'hisenda pública, del sector públic instrumental i de subvencions.  
- Decret 77/2019, de 7 de juny, del Consell, de regulació del procediment de gestió del pressupost de la Generalitat.  
- Llei 8/2021, de 30 de desembre, de pressupostos de la Generalitat per a l'exercici 2022.  
Tercer. Vist l'informe favorable del Servei de Gestió Econòmica i Pressupostària de data 21 d'octubre de 2022.  
Quart. Vist l'informe de data 24 d'octubre de 2022 de la Intervenció Delegada d'aquesta conselleria.  
  
En virtut del que estableix l'article 25.1 de la Llei 8/2021, de 30 de desembre, de pressupostos de la Generalitat per a l'exercici 2022 i el resolc segon, apartat 10 de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, resolc:  
  
Única  
Aprovar i autoritzar la reobertura de la línia S8270000, «Llei per la funció social de l'habitatge: emergències residencials», i la línia S1727000, «Ajudes d'emergència al lloguer d'habitatge per danys temporal meteorològic Comunitat Valenciana de l'11 al 14 de setembre 2019», i la seua dotació mitjançant transferència de crèdit des de la línia S8286, «Pla estatal d'habitatge 2018-2021», segons el següent detall:  
  
València, 25 d'octubre de 2022.- La sotssecretària de la Vicepresidència Segona i Conselleria d'Habitatge i Arquitectura Bioclimàtica (p. d. R 02.08.2019; DOGV 8609, 08.08.2019): M. Blanca Jiménez Garrido.